CELEX: 32017R1961
Language: hu
Date: 2017-08-02 00:00:00
Title: A Bizottság (EU) 2017/1961 felhatalmazáson alapuló rendelete (2017. augusztus 2.) a 606/2009/EK rendelet egyes borászati eljárások tekintetében történő módosításáról

28.10.2017   
            
            
               HU
            
            
               Az Európai Unió Hivatalos Lapja
            
            
               L 279/25
            
         A BIZOTTSÁG (EU) 2017/1961 FELHATALMAZÁSON ALAPULÓ RENDELETE
   (2017. augusztus 2.)
   a 606/2009/EK rendelet egyes borászati eljárások tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 75. cikke (2) bekezdésére és ugyanazon cikke (3) bekezdésének g) pontjára,
   mivel:
   
               (1)
            
            
               A 606/2009/EK bizottsági rendelet (2) 3. cikke értelmében az engedélyezett borászati eljárásokat az említett rendelet I.A. melléklete határozza meg. A Nemzetközi Szőlészeti és Borászati Szervezet (OIV) 12 borászati tárgyú állásfoglalást fogadott el, amelyek beépültek a 2016. október 7-i tanácsi határozatba; ezek közé tartozik a faujazit típusú Y-zeolitot tartalmazó, a haloanizolok megkötésére szolgáló szűrőlapok használatára és a boroknak a borkő-stabilizálást elősegítő, kálium-poliaszpartáttal végzett kezelésére vonatkozó két új borászati eljárás is. A technikai fejlődés figyelembevétele, valamint annak érdekében, hogy az uniós termelők is élni tudjanak a harmadik országok termelői előtt nyitva álló azonos lehetőségekkel, indokolt az OIV által meghatározott alkalmazási feltételek mellett engedélyezni az Unióban a szóban forgó új borászati eljárásokat.
            
         
               (2)
            
            
               A Bizottságnak a borászati eljárások engedélyezésekor az 1308/2013/EU rendelet 80. cikke (3) bekezdésének b) pontjával összhangban figyelembe kell vennie az emberi egészség védelmét. Az élelmiszer-adalékanyagok használata során be kell tartani az 1333/2008/EK európai parlamenti és tanácsi rendelet (3) rendelkezéseit. A kálium-poliaszpartát nem szerepelt az élelmiszerekben használható élelmiszer-adalékanyagoknak az 1333/2008/EK rendelet II. mellékletében található uniós jegyzékében. Az (EU) 2017/1399 bizottsági rendelet (4) azonban a közelmúltban módosította az 1333/2008/EK rendelet II. mellékletét abból a célból, hogy a szóban forgó anyag szerepeljen az élelmiszer-adalékanyagok említett uniós jegyzékében. Következésképpen a borok kálium-poliaszpartáttal történő kezelése immár engedélyezhető az Unióban.
            
         
               (3)
            
            
               A 606/2009/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 606/2009/EK rendelet I.A. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 606/2009/EK rendelete (2009. július 10.) a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról (HL L 193., 2009.7.24., 1. o.).
   
      (3)  Az Európai Parlament és a Tanács 1333/2008/EK rendelete (2008. december 16.) az élelmiszer-adalékanyagokról (HL L 354., 2008.12.31., 16. o.).
   
      (4)  A Bizottság (EU) 2017/1399 rendelete (2017. július 28.) az 1333/2008/EK európai parlamenti és tanácsi rendelet II. mellékletének és a 231/2012/EU bizottsági rendelet mellékletének a kálium-poliaszpartát tekintetében történő módosításáról (HL L 199., 2017.7.29., 8. o.).
   
      MELLÉKLET
      A 606/2009/EK rendelet I.A. melléklete a következőképpen módosul:
      
                  1.
               
               
                  A táblázat a következő 57. és 58. sorral egészül ki:
                  
                              1
                           
                           
                              2
                           
                           
                              3
                           
                        
                              Borászati eljárás
                           
                           
                              Az alkalmazás feltételei
                           
                           
                              A felhasználásra vonatkozó határértékek
                           
                        
                              „57.
                           
                           
                              Faujazit típusú Y-zeolitot tartalmazó, haloanizolok megkötésére szolgáló szűrőlapok használata
                           
                           
                              A 23. függelékben megállapított feltételek mellett
                           
                           
                               
                           
                        
                              58.
                           
                           
                              A bor kálium-poliaszpartáttal történő kezelése
                           
                           
                              A 24. függelékben megállapított feltételek mellett
                           
                           
                              Legfeljebb 10 g/hl mennyiségben”
                           
                        
            
                  2.
               
               
                  A szöveg az alábbi 23. és 24. függelékkel egészül ki:„
                     23. függelék
                     
                        A faujazit típusú Y-zeolitot tartalmazó szűrőlapok használatára vonatkozó követelmények
                     
                     A szűrés során alkalmazott, faujazit típusú Y-zeolitot tartalmazó szűrőlapok használatának célja a borokban előforduló kellemetlen mellékízekért felelős haloanizolok koncentrációjának az érzékszervi észlelés küszöbszintje alá csökkentése.
                     
                        Követelmények:
                     
                     
                                 a)
                              
                              
                                 a kezelést derített borokon kell elvégezni;
                              
                           
                                 b)
                              
                              
                                 a szűrőlapokat a szűrés előtt meg kell tisztítani és fertőtleníteni kell;
                              
                           
                                 c)
                              
                              
                                 a faujazit típusú Y-zeolit alkalmazásának meg kell felelnie a Nemzetközi borászati kódexben foglalt követelményeknek.
                              
                           
                  
                     24. függelék
                     
                        A bor kálium-poliaszpartáttal történő kezelésére vonatkozó követelmények
                     
                     A kálium-poliaszpartát borhoz történő hozzáadásának célja a borkőstabilitás biztosításához való hozzájárulás.
                     
                        Követelmények:
                     
                     
                                 a)
                              
                              
                                 A borok – többek között a borkőkiválás magas fokával jellemezhető borok – stabilizálásához alkalmazott kálium-poliaszpartát optimális dózisa nem lépheti túl a 10 g/hl értéket. Az ennél magasabb dózisban történő alkalmazás nem javítja a kálium-poliaszpartát (KPA) stabilizációs teljesítményét, sőt néhány esetben még zavarosabbá teheti a bort;
                              
                           
                                 b)
                              
                              
                                 a kolloidok nagy fokú instabilitásával jellemezhető vörösborok esetében ajánlott a bentonittal végzett előzetes kezelés;
                              
                           
                                 c)
                              
                              
                                 a kálium-poliaszpartát alkalmazásának meg kell felelnie a Nemzetközi borászati kódexben foglalt követelményeknek.
                              
                           ”